Diari Oficial de la Generalitat Valenciana


Sumari del DOGV 9863, del 04-06-2024 (2024/5169)

RESOLUCIÓ de 28 de maig de 2024, de la Conselleria d'Educació, Universitats i Ocupació, per la qual s'actualitza la vigència de l'autorització del centre docent estranger Xàbia International College, de la localitat de Xàbia, i es modifica la denominació de la seua titularitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9863

Data del DOGV
:   04-06-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/5169


Data del document
:   28-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 28 de maig de 2024, de la Conselleria d'Educació, Universitats i Ocupació, per la qual s'actualitza la vigència de l'autorització del centre docent estranger Xàbia International College, de la localitat de Xàbia, i es modifica la denominació de la seua titularitat. [2024/5169]  
Antecedents de fet  
  
Primer. Mitjançant la Resolució de 29 de juliol de 1999, de la Conselleria de Cultura, Educació i Ciència (DOGV de 21.09.1999), es modifica l'autorització del centre docent estranger Xàbia International College, amb codi 65212251, de la localitat de Xàbia, per a la impartició dels ensenyaments del sistema educatiu britànic, des del curs Nursery (3 anys d'edat) fins a Year 13 (de 17 a 18 anys d'edat), amb capacitat per a 180 llocs escolars, per a alumnat espanyol i estranger.  
  
Segon. En data 26 de març de 2024, la titularitat del centre presenta un certificat actualitzat de l'entitat British Council, de manera que pot impartir estos ensenyaments fins al final del curs acadèmic 2024-2025 amb la mateixa capacitat i el mateix tipus d'alumnat.  
Tercer. La titularitat del centre presenta, a més, una declaració de no haver realitzat obres en el centre.  
Quart. D'altra banda, i respecte a la titularitat, el centre presenta una escriptura pública de 30 de juny de 2006, inscrita en el registre mercantil corresponent, per la qual l'entitat mercantil Xàbia International College, Societat Limitada, es transforma en Xàbia International College, Societat Anònima. Per tant, és convenient actualitzar, mitjançant esta resolució, la denominació de la titularitat del centre.  
  
Fonaments de dret  
  
Primer. L'òrgan competent per a dictar esta resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022 es delega esta competència en la Secretaria Autonòmica d'Educació.  
Segon. Vist que la sol·licitud d'actualització de l'autorització del centre i el canvi de la seua titularitat complixen els requisits establits en el Reial decret 806/1993, de 28 de maig.  
De conformitat amb els antecedents de fet i atesos els fonaments de dret, resolc:  
  
Primer   
S'actualitza l'autorització del centre en els termes que s'especifiquen a continuació:  
Codi del centre: 81133554.  
Denominació genèrica del centre: centre docent privat estranger.  
  
Denominació específica del centre: Xàbia International College.  
Anterior titularitat: Xàbia International College, Societat Limitada  
Nova titularitat: Xàbia International College, Societat Anònima  
  
Domicili: carretera Cap de la Nau, núm. 21. Partida Cala Blanca.  
Localitat: Xàbia.  
Província: Alacant.  
Ensenyaments del sistema educatiu britànic:  
Des del curs Nursery (3 anys d'edat) fins a Year 13 (de 17 a 18 anys d'edat), amb capacitat per a 180 llocs escolars, per a alumnat espanyol i estranger.  
Validesa de l'autorització: fins a la finalització del curs 2024-2025.  
  
  
Segon  
Abans que finalitze la validesa d'esta autorització, la titularitat del centre haurà d'aportar el certificat actualitzat, expedit per la corresponent representació diplomàtica acreditada a Espanya, en el qual conste, fefaentment, que els ensenyaments tindran validesa oficial plena en el país d'origen, i que el centre reunix els requisits que exigix el país d'origen. En cas de no aportar a la Conselleria este certificat, podrà procedir-se d'ofici a la revocació de l'autorització del centre.  
  
La present resolució donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació de l'acte.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació de l'acte.  
Per a les persones interessades que no siguen objecte de notificació, els terminis començaran a comptar des de l'endemà de la publicació de l'acte en el Diari Oficial de la Generalitat Valenciana.  
  
València, 28 de maig de 2024.- El secretari autonòmic d'Educació: Daniel McEvoy Bravo.